title: 2013 m. vasario 19 d. Komisijos įgyvendinimo reglamentas (ES) Nr. 145/2013, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei

text:
20.2.2013

               LT

               Europos Sąjungos oficialusis leidinys

               L 47/63

         KOMISIJOS ĮGYVENDINIMO REGLAMENTAS (ES) Nr. 145/2013
   2013 m. vasario 19 d.
   kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (1), ypač į jo 11 straipsnio a ir b punktus,
   kadangi:

               (1)

               Reglamento (EB) Nr. 314/2004 III priede išvardyti asmenys, kurių lėšos ir ūkio ištekliai įšaldomi, kaip numatyta tame reglamente. Reglamento (EB) Nr. 314/2004 II priede išvardytos kompetentingos institucijos, kurioms priskirtos konkrečios funkcijos, susijusios su to reglamento įgyvendinimu;

               (2)

               2011 m. vasario 15 d. Tarybos sprendimu 2011/101/BUSP dėl ribojamųjų priemonių Zimbabvei (2) nustatyti fiziniai ir juridiniai asmenys, kuriems turi būti taikomi apribojimai, kaip nurodyta to sprendimo 5 straipsnyje, ir Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu;

               (3)

               2013 m. vasario 18 d. Taryba nusprendė iš asmenų ir subjektų, kuriems turėtų būti taikomos ribojamosios priemonės, sąrašo išbraukti tam tikrus įrašus. Todėl Reglamento (EB) Nr. 314/2004 III priedas turėtų būti atitinkamai iš dalies pakeistas, kad būtų užtikrintas suderinamumas su minėtu Tarybos sprendimu;

               (4)

               reikėtų atnaujinti Reglamento (EB) Nr. 314/2004 II priedą, atsižvelgiant į naujausią valstybių narių pateiktą informaciją dėl kompetentingų institucijų;

               (5)

               todėl Reglamentas (EB) Nr. 314/2004 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 314/2004 iš dalies keičiamas taip:

               1)

               II priedas pakeičiamas šio reglamento I priedo tekstu.

               2)

               III priedas iš dalies keičiamas, atsižvelgiant į šio reglamento II priedą.

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 19 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 55, 2004 2 24, p. 1.

      (2)  OL L 42, 2011 2 16, p. 6–23.

      I PRIEDAS

            „II PRIEDAS

               Interneto svetainės, kuriose pateikiama informacija apie 4, 7 ir 8 straipsniuose nurodytas kompetentingas institucijas ir adresas, kuriuo pranešimai siunčiami Europos Komisijai

            BELGIJA
            http://www.diplomatie.be/eusanctions
            BULGARIJA
            http://www.mfa.bg/en/pages/135/index.html
            ČEKIJA
            http://www.mfcr.cz/mezinarodnisankce
            DANIJA
            http://um.dk/da/politik-og-diplomati/retsorden/sanktioner/
            VOKIETIJA
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            ESTIJA
            http://www.vm.ee/est/kat_622/
            AIRIJA
            http://www.dfa.ie/home/index.aspx?id=28519
            GRAIKIJA
            http://www.mfa.gr/en/foreign-policy/global-issues/international-sanctions.html
            ISPANIJA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            PRANCŪZIJA
            http://www.diplomatie.gouv.fr/autorites-sanctions/
            ITALIJA
            http://www.esteri.it/MAE/IT/Politica_Europea/Deroghe.htm
            KIPRAS
            http://www.mfa.gov.cy/sanctions
            LATVIJA
            http://www.mfa.gov.lv/en/security/4539
            LIETUVA
            http://www.urm.lt/sanctions
            LIUKSEMBURGAS
            http://www.mae.lu/sanctions
            VENGRIJA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            NYDERLANDAI
            www.rijksoverheid.nl/onderwerpen/internationale-vrede-en-veiligheid/sancties
            AUSTRIJA
            http://www.bmeia.gv.at/view.php3?f_id=12750&LNG=en&version=
            LENKIJA
            http://www.msz.gov.pl
            PORTUGALIJA
            http://www.min-nestrangeiros.pt
            RUMUNIJA
            http://www.mae.ro/node/1548
            SLOVĖNIJA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAKIJA
            http://www.foreign.gov.sk
            SUOMIJA
            http://formin.finland.fi/kvyhteistyo/pakotteet
            ŠVEDIJA
            http://www.ud.se/sanktioner
            JUNGTINĖ KARALYSTĖ
            www.fco.gov.uk/competentauthorities

               Adresas, kuriuo pranešimai siunčiami Europos Komisijai

                        European Commission

                        Service for Foreign Policy Instruments (FPI)

                        EEAS 02/309

                        1049 Brussels

                        Belgium

                        E. paštas: relex-sanctions@ec.europa.eu“

      II PRIEDAS
      Reglamento (EB) Nr. 314/2004 III priedas iš dalies keičiamas taip:

                  (1)

                  Iš antraštinės dalies „I. Fiziniai asmenys“ išbraukiami šie įrašai:

                              Vardas,
                              pavardė (ir kiti vardai)

                              Tapatybės informacija

                              Įtraukimo į sąrašą pagrindai

                              (1)

                              Chapfika, David

                              Buvęs žemės ūkio ministro pavaduotojas (buvęs finansų ministro pavaduotojas), gimęs 1957 m. balandžio 7 d.;
                              paso Nr. ZL037165.
                              Asmens tapatybės kortelės Nr. 63-052161G48

                              Nacionalinis Zimbabvės Afrikos nacionalinės sąjungos (Patriotinio fronto) lėšų rinkimo komiteto pirmininkas, 2008 m. finansavo karines grupuotes teikdamas paramą karinių grupuočių bazėms Mutoko Hoyuyu regione.

                              (2)

                              Chigudu, Tinaye Elisha Nzirasha

                              Buvęs Manikalando provincijos gubernatorius. Gimęs 1942 m. rugpjūčio 13 d.
                              Paso Nr. AD000013.
                              Asmens tapatybės kortelės Nr. 63-022247R42.

                              Buvęs Kasyklų ir kasybos vystymo ministerijos Zimbabvėje nuolatinis sekretorius ir buvęs Manikalando provincijos gubernatorius. Susijęs su Zimbabvės Afrikos nacionalinės sąjungos (Patriotinio fronto) vyriausybės frakcija. 2008 m. birželio mėn. įsakė vykdyti represijas prieš Judėjimo už demokratinę pertvarką rėmėjus.

                              (3)

                              Chipanga, Tongesai Shadreck

                              Buvęs vidaus reikalų ministro pavaduotojas, gimęs 1940 m. spalio 10 d. arba 1946 m. spalio 10 d.

                              Buvęs vyriausybės narys ir buvęs Zimbabvės slaptosios policijos direktorius, susijęs su nužudymu politiniais motyvais.

                              (4)

                              Kwenda, R.

                              Majoras, Rytų Zaka.

                              Asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu. Vadovavo smurtui Zakoje 2008 m.

                              (5)

                              Mahofa, Shuvai Ben

                              Buvęs jaunimo vystymosi, lyčių ir darbo vietų kūrimo ministro pavaduotojas, gimęs 1941 m. balandžio 4 d.
                              Paso Nr. AD000369.
                              Asmens tapatybės kortelės Nr. 27-031942V27

                              Finansavo asmenis, įkūrusius kankinimo bazes Masvinge. Asmenys iš šių bazių 2008 m. balandžio 24 d. nužudė Mapurisa Zvidzai, ir 2008 m. birželio 11 d. – Tiziro Moyo.

                              (6)

                              Mashava, G.

                              Pulkininkas, Vidurio Čiredzis.

                              2008 m. vadovavo smurtui politiniais motyvais Čiredzyje.

                              (7)

                              Moyo, Gilbert

                              Karo veteranas, Zimbabvės Afrikos nacionalinės sąjungos (Patriotinio fronto) karinių grupuočių vadas.

                              Asmuo, tiesiogiai dalyvavęs teroro kampanijoje, kuri buvo vykdoma Vakarų Mašonalande (Čegutu) prieš 2008 m. rinkimus ir jų metu. Dalyvavo žiauriuose ūkių užgrobimuose.

                              (8)

                              Mpabanga, S.

                              Papulkininkis, Rytų Mvenezis.

                              Asmuo, tiesiogiai dalyvavęs teroro kampanijoje, kuri buvo vykdoma prieš rinkimus ir jų metu. Vadovavo smurtui politiniais motyvais Mvenezyje.

                              (9)

                              Msipa, Cephas George

                              Buvęs Midlandso provincijos gubernatorius, gimęs 1931 m. liepos 7 d.

                              Buvęs provincijos gubernatorius, susijęs su Zimbabvės Afrikos nacionalinės sąjungos (Patriotinio fronto) vyriausybės frakcija.

                              (10)

                              Muchono, C.

                              Papulkininkis, Vakarų Mvenezis.

                              Tiesiogiai dalyvavo teroro kampanijoje, kuri buvo vykdoma prieš rinkimus ir jų metu – 2008 m. vadovavo teroro kampanijai Mvenezyje.

                              (11)

                              Mudenge, Isack Stanislaus Gorerazvo

                              Aukštojo ir tretinio mokslo ministras (buvęs užsienio reikalų ministras), gimęs 1941 m. gruodžio 17 d. arba 1948 m. gruodžio 17 d.
                              Paso Nr. AD000964.
                              Asmens tapatybės kortelės Nr. 63-645385Q22

                              Zimbabvės Afrikos nacionalinės sąjungos (Patriotinio fronto) vyriausybės narys.

                              (12)

                              Mudonhi, Columbus

                              Zimbabvės Respublikos policijos inspektoriaus pavaduotojas.

                              Tiesiogiai dalyvavo teroro kampanijoje, kuri buvo vykdoma prieš rinkimus ir po jų – 2008 m. vadovavo smurtui Buheroje.

                              (13)

                              Mugariri, Bothwell

                              Buvęs vyresnysis policijos komisaro pavaduotojas.

                              Buvęs saugumo pajėgų narys, ypač atsakingas už šiurkščius laisvės rinktis į taikius susirinkimus pažeidimus. Kaip atsakingas pareigūnas Hararėje, susijęs su 2007 m. vykdytomis smurtinėmis operacijomis.

                              (14)

                              Mumba, Isaac

                              Vyresnysis inspektorius.

                              Asmuo, tiesiogiai dalyvavęs teroro kampanijoje, kuri buvo vykdoma prieš ir po 2008 m. rinkimų. Priklauso vadovavimo grandinei, surengusiai smurto veiksmus Soka kaime Muzarabani.

                              (15)

                              Mutsvunguma, S.

                              Pulkininkas, Headlands.

                              Asmuo, tiesiogiai dalyvavęs teroro kampanijoje, kuri 2008 m. buvo vykdoma Mutarėje ir Highlands prieš rinkimus ir jų metu.

                              (16)

                              Nkomo, John Landa

                              Viceprezidentas. Buvęs Parlamento pirmininkas (buvęs specialiųjų reikalų ministras Prezidentūroje), Zimbabvės Afrikos nacionalinės sąjungos (Patriotinio fronto) nacionalinis pirmininkas, gimęs 1934 m. rugpjūčio 22 d.
                              Paso Nr. AD000477.
                              Asmens tapatybės kortelės Nr. 63-358161Q73

                              Ilgiausiai pareigas einantis Zimbabvės Afrikos nacionalinės sąjungos (Patriotinio fronto) vyriausybės narys.

                              (17)

                              Nyambuya, Michael Reuben

                              Buvęs energetikos ir elektros energijos vystymo ministras (buvęs generolas leitenantas, Manikijos provincijos gubernatorius), gimęs 1955 m. liepos 23 d.
                              Paso Nr. AN045019.
                              Asmens tapatybės kortelės Nr. 50-013758E50

                              Buvęs Zimbabvės Afrikos nacionalinės sąjungos (Patriotinio fronto) vyriausybės narys. Dalyvavo vykdant smurto veiksmus Manikalande, ūkių užgrobimui naudojo armijos personalą.

                              (18)

                              Parirenyatwa, David Pagwese

                              Buvęs sveikatos ir vaikų gerovės ministras (buvęs ministro pavaduotojas), gimęs 1950 m. rugpjūčio 2 d.
                              Paso Nr. AD000899.
                              Asmens tapatybės kortelės Nr. 63-320762P47

                              Buvęs Zimbabvės Afrikos nacionalinės sąjungos (Patriotinio fronto) vyriausybės narys. Organizavo kankinimo bazes Šiaurės Murevoje ir teikė paramą grupuotėms, kurios 2008 m. birželio 17 d. nužudė Edward Pfukwa, o 2008 m. lapkričio mėn. – Alloys Chandisareva Sanyangore.

                              (19)

                              Rangwani, Dani

                              Kriminalinės policijos inspektorius. Gimęs 1962 m. vasario 11 d.
                              Nr. 70-006039V70

                              Saugumo pajėgų narys. Priklausė 50 vyrų grupei, kuriai Zimbabvės Afrikos nacionalinė sąjunga (Patriotinis frontas) tiesiogiai mokėjo už tai, kad 2007 m. balandžio mėn. būtų surasti ir kankinami Judėjimo už demokratinę pertvarką rėmėjai.

                              (20)

                              Ruwodo, Richard

                              Gynybos ministerijos Karo veteranų reikalų padalinio direktorius. Brigados generolas, 2008 m. rugpjūčio 12 d. jam suteiktas (atsargos) generolo majoro laipsnis; anksčiau jis laikinai ėjo Gynybos ministerijos nuolatinio valstybės sekretoriaus pareigas, gimęs 1954 m. kovo 14 d.
                              Asmens tapatybės kortelės Nr. 63-327604B50

                              Vyresnysis karininkas, tiesiogiai dalyvavęs teroro kampanijoje, kuri buvo vykdoma prieš ir po rinkimų. Prižiūri karo veteranus, kurie kaip grupė buvo pasitelkti vykdant represinę Zimbabvės Afrikos nacionalinės sąjungos (Patriotinio fronto) vyriausybės frakcijos politiką.

                              (21)

                              Zhuwao, Patrick

                              Buvęs mokslo ir technologijų ministro pavaduotojas. Gimęs 1967 m. gegužės 23 d.
                              Asmens tapatybės kortelės Nr. 63-621736K70

                              Buvęs Zimbabvės Afrikos nacionalinės sąjungos (Patriotinio fronto) vyriausybės narys. 2009 m. liepos mėn. sužlugdė konferenciją dėl konstitucijos. Padedamas Centrinės žvalgybos organizacijos agentų, Nortono apylinkėse baugino Judėjimo už demokratinę pertvarką rėmėjus.

                  2)

                  Iš antraštinės dalies „II. Subjektai“ išbraukiami šie įrašai:

                              Pavadinimas

                              Tapatybės informacija

                              Įtraukimo į sąrašą pagrindai

                              (1)

                              Divine Homes (PVT) Ltd

                              6 Hillside Shopping Centre, Hararė, Zimbabwe; 31 Kensington Highlands, Hararė, Zimbabwe; 12 Meredith Drive, Eastlea, Hararė, Zimbabvė.

                              Pirmininkas David Chapfika.


title: 2012 m. gruodžio 19 d. Komisijos įgyvendinimo reglamentas (ES) Nr. 1246/2012, kuriuo iš dalies keičiamas Reglamentas (EB) Nr. 616/2007 dėl leidimo naudoti Bendrijos tarifines kvotas paukštienos, kurios kilmės šalis yra Brazilija, Tailandas ir kitos trečiosios šalys, sektoriuje ir dėl jų administravimo ir kuriuo nukrypstama nuo minėto reglamento 2012–2013 m.

text:
21.12.2012

               LT

               Europos Sąjungos oficialusis leidinys

               L 352/16

         KOMISIJOS ĮGYVENDINIMO REGLAMENTAS (ES) Nr. 1246/2012
   2012 m. gruodžio 19 d.
   kuriuo iš dalies keičiamas Reglamentas (EB) Nr. 616/2007 dėl leidimo naudoti Bendrijos tarifines kvotas paukštienos, kurios kilmės šalis yra Brazilija, Tailandas ir kitos trečiosios šalys, sektoriuje ir dėl jų administravimo ir kuriuo nukrypstama nuo minėto reglamento 2012–2013 m.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 144 straipsnio 1 dalį ir 148 straipsnį kartu su jo 4 straipsniu,
   kadangi:

               (1)

               Tarybos sprendimu 2012/792/ES (2) patvirtintuose Europos Sąjungos ir Brazilijos, taip pat Europos Sąjungos ir Tailando susitarimuose pasikeičiant laiškais nurodytas nauji perdirbtos paukštienos kiekiai, skirtini Brazilijai, Tailandui ir kitoms trečiosioms šalims. Todėl, siekiant atsižvelgti į naujus kiekius, tikslinga iš dalies pakeisti Komisijos reglamentą (EB) Nr. 616/2007 (3);

               (2)

               Reglamentu (EB) Nr. 616/2007 nustatytas specialus tarifinių kvotų administravimo pagal susijusių produktų kilmės šalį metodas. Naujos kvotos turėtų būti administruojamos taip pat;

               (3)

               todėl Reglamentas (EB) Nr. 616/2007 turėtų būti atitinkamai iš dalies pakeistas;

               (4)

               susitarimai su Brazilija ir Tailandu įsigalioja 2013 m. kovo 1 d., o susijusias kvotas kasmet leidžiama naudoti liepos 1 d.–birželio 30 d. laikotarpiu. Todėl tikslinga nustatyti nuo kai kurių Reglamento (EB) Nr. 616/2007 su pakeitimais, kurie bus padaryti šiuo reglamentu, reikalavimų nukrypti leidžiančių nuostatų. Visų pirma 2012–2013 kvotos metų metinis kiekis turėtų būti proporcingai sumažintas. Be to, kadangi neįmanoma iš anksto pateikti paraiškų dėl naujų kvotų, kurios įsigalios 2013 m. kovo 1 d., nuo 2013 m. kovo 1 d. iki 2013 m. birželio 30 d. turėtų būti taikomas vienas kvotos laikotarpis, o įprastiniam paraiškų teikimo laikotarpiui, nustatytam Reglamento (EB) Nr. 616/2007 5 straipsnio 1 dalyje, turėtų būti nustatyta leidžianti nukrypti nuostata. Importo licencijų galiojimo laikotarpis turėtų būti atitinkamai iš dalies pakeistas;

               (5)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 616/2007 pakeitimas
   Reglamentas (EB) Nr. 616/2007 iš dalies keičiamas taip:

               1)

               1 straipsnio 1 dalis pakeičiama taip:
               „1.   Leidžiama naudoti produktų, kuriems taikomi Sprendimu 2007/360/EB ir Tarybos sprendimu 2012/792/ES (4) patvirtinti Sąjungos ir Brazilijos, taip pat Sąjungos ir Tailando susitarimai, importo tarifines kvotas, nurodytas šio reglamento I priede.
               Tarifines kvotas kasmet leidžiama naudoti liepos 1 d.–birželio 30 d. laikotarpiu.

               2)

               3 straipsnis pakeičiamas taip:
               „3 straipsnis
               1.   Išskyrus 3, 4B, 5B ir 6B grupių kvotas, metiniam kvotos laikotarpiui nustatytas kiekis paskirstomas per keturias laikotarpio dalis taip, kaip nurodyta toliau:

                           a)

                           30 % – nuo liepos 1 d. iki rugsėjo 30 d.;

                           b)

                           30 % – nuo spalio 1 d. iki gruodžio 31 d.;

                           c)

                           20 % – nuo sausio 1 d. iki kovo 31 d.;

                           d)

                           20 % – nuo balandžio 1 d. iki birželio 30 d.

                     2.   3, 4B, 5B ir 6B grupių kvotų atveju nustatytas metinis kiekis į mažesnes dalis nedalijamas.
               3.   5A ir 5B grupių kvotų atveju nustatyti metiniai kiekiai administruojami pirmiausiai suteikiant importo teises, o po to išduodant importo licencijas.“

               3)

               4 straipsnis iš dalies keičiamas taip:

                           a)

                           1 dalies pirmoje ir antroje pastraipose vietoj žodžių „5 grupė“ įrašoma „5A ir 5B grupės“;

                           b)

                           4 dalyje vietoj žodžių „3, 6 ir 8 grupės“ įrašoma „3, 6A, 6B ir 8 grupės“;

                           c)

                           5 dalis iš dalies keičiama taip:

                                       i)

                                       pirmoje pastraipoje vietoj žodžių „5 grupė“ įrašoma „5A ir 5B grupės“;

                                       ii)

                                       antros pastraipos b punkte vietoj žodžių „3, 6 ir 8 grupės“ įrašoma „3, 6A, 6B ir 8 grupės“;

                                       iii)

                                       trečioje pastraipoje vietoj žodžių „5 grupė“ įrašoma „5A ir 5B grupės“;

                           d)

                           6 dalyje vietoj žodžių „3, 6 ir 8 grupės“ įrašoma „3, 6A, 6B ir 8 grupės“;

                           e)

                           7 dalies trečioje pastraipoje vietoj žodžių „3 ir 6 grupės“ įrašoma „3, 6A, ir 6B grupės“.

               4)

               5 straipsnis iš dalies keičiamas taip:

                           a)

                           1 dalis pakeičiama taip:
                           „1.   Importo teisių paraiškos 5A ir 5B grupių atveju ir importo licencijų paraiškos kitų grupių atveju gali būti teikiamos tik pirmąsias septynias trečio mėnesio, einančio prieš kiekvieną kvotos laikotarpį ar laikotarpio dalį, dienas.“;

                           b)

                           2 dalyje vietoj žodžių „5 grupė“ įrašoma „5A ir 5B grupės“, o vietoj žodžių „1, 4 ir 7 grupės“ įrašoma „1, 4A, 4B ir 7 grupės“;

                           c)

                           3 dalis pakeičiama taip:
                           „3.   Iki keturioliktos mėnesio, kurį pateikiamos paraiškos, dienos valstybės narės praneša Komisijai apie bendrus prašomus kiekius, išreikštus kilogramais, suskirstydamos juos pagal eilės numerį ir kilmės šalį.“;

                           d)

                           5 dalies pirmoje ir antroje pastraipose vietoj žodžių „5 grupė“ įrašoma „5A ir 5B grupės“.

               5)

               6 straipsnis iš dalies keičiamas taip:

                           a)

                           1 dalis iš dalies keičiama taip:

                                       i)

                                       a punkte vietoj žodžių „5 grupė“ įrašoma „5A ir 5B grupės“;

                                       ii)

                                       b punktas pakeičiamas taip:

                                                   „b)

                                                   5A ir 5B grupių atveju ir ne vėliau kaip dešimtą mėnesio, einančio po kiekvieno kvotos laikotarpio ar laikotarpio dalies, dieną praneša Komisijai apie kiekius, dėl kurių per tą kvotos laikotarpį ar laikotarpio dalį išduotos licencijos.“;

                           b)

                           3 dalies antra pastraipa pakeičiama taip:
                           „3, 4B, 5B ir 6B grupių atveju pirmos pastraipos a punkte nustatytas reikalavimas dėl pranešimo netaikomas.“;

                           c)

                           4 dalis pakeičiama taip:
                           „4.   Kiekiai, kuriems taikomos 1 ir 3 dalys, nurodomi kilogramais ir suskirstomi pagal eilės numerius. Kiekiai, kuriems taikoma 2 dalis, nurodomi kilogramais ir suskirstomi pagal eilės numerius ir kilmės šalis.“

               6)

               7 straipsnio 1 dalis pakeičiama taip:
               „1.   Nukrypstant nuo Komisijos reglamento (EB) Nr. 376/2008 (5) 22 straipsnio, importo licencijos galioja 150 dienų nuo kvotos laikotarpio arba laikotarpio dalies, kuriai jos buvo išduotos, pirmos dienos.
               5A ir 5B grupių atveju pagal Reglamento (EB) Nr. 376/2008 22 straipsnio 2 dalį licencijos galioja 15 darbo dienų nuo faktinės licencijos išdavimo dienos. Importo teisės galioja nuo kvotos laikotarpio arba laikotarpio dalies, kuriai pateikta paraiška, pirmos dienos iki to paties kvotos laikotarpio birželio 30 d.

               7)

               8 straipsnis pakeičiamas taip:
               „8 straipsnis
               1.   Išleisti į laisvą apyvartą pagal šio reglamento 1 straipsnyje nurodytas kvotas leidžiama tik pateikus kilmės sertifikatą, išduotą Brazilijos (1, 4A, 4B ir 7 grupėms) arba Tailando (2, 5A ir 5B grupėms) kompetentingų valdžios institucijų pagal Reglamento (EEB) Nr. 2454/93 55–65 straipsnius.
               2.   1 dalis 3, 6A, 6B ir 8 grupėms netaikoma.“

               8)

               I priedas pakeičiamas šio reglamento priedu.

         2 straipsnis
   Nuo Reglamento (EB) Nr. 616/2007 nukrypti leidžiančios nuostatos
   Kvotos 2012 m. liepos 1 d. – 2013 m. birželio 30 d. laikotarpiui ir tarifinėms kvotoms, kurių eilės numeriai yra 09.4251, 09.4252, 09.4253, 09.4254, 09.4255, 09.4256, 09.4257, 09.4258, 09.4259, 09.4260, 09.4261, 09.4262, 09.4263, 09.4264 ir 09.4265, kaip nurodyta Reglamento (EB) Nr. 616/2007 I priede su pakeitimais, padarytais šio reglamento 1 straipsniu, I priede, taikomos šios nukrypti leidžiančios nuostatos:

               a)

               kvotą leidžiama naudoti 2013 m. kovo 1 d.–birželio 30 d. laikotarpiu, o metinis kiekis sumažinamas 67 %;

               b)

               Reglamento (EB) Nr. 616/2007 3 straipsnio 1 dalyje nustatytos laikotarpio dalys netaikomos;

               c)

               importo licencijų paraiškos ir importo teisių paraiškos, nurodytos to reglamento 5 straipsnio 1 dalyje, gali būti teikiamos tik pirmąsias septynias 2013 m. sausio mėn. dienas;

               d)

               visų grupių, išskyrus 5A ir 5B grupes, atveju importo licencijos galioja nuo 2013 m. kovo 1 d. iki 2013 m. birželio 30 d.

         3 straipsnis
   Įsigaliojimas ir taikymas
   Šis reglamentas įsigalioja 2013 m. sausio 1 d.

      Šis reglamentas privalomas visas ir tiesiogiai taikomas valstybėse narėse.
      Priimta Briuselyje 2012 m. gruodžio 19 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 351, 2012 12 21, p. 47.

      (3)  OL L 147, 2007 6 5, p. 3.

      (4)  OL L 351, 2012 12 21, p. 47.“

      (5)  OL L 114, 2008 4 26, p. 3.“

      PRIEDAS

            „I PRIEDAS

               Sūdyta arba užpilta sūrymu paukštiena
                (1)

                        Šalis

                        Grupės Nr.

                        Administravimo periodiškumas

                        Eilės Nr.

                        KN kodas

                        Muitas

                        Metinis kiekis

                           (tonomis)

                        Brazilija

                        1

                        Kas ketvirtį

                        09.4211

                        ex 0210 99 39

                        15,4 %

                        170 807

                        Tailandas

                        2

                        Kas ketvirtį

                        09.4212

                        ex 0210 99 39

                        15,4 %

                        92 610

                        Kitos

                        3

                        Kartą per metus

                        09.4213

                        ex 0210 99 39

                        15,4 %

                        828

               Paukštienos, išskyrus kalakutieną, pusgaminiai

                        Šalis

                        Grupės Nr.

                        Administravimo periodiškumas

                        Eilės Nr.

                        KN kodas

                        Muitas

                        Metinis kiekis

                           (tonomis)

                        Brazilija

                        4A

                        Kas ketvirtį

                        09.4214

                        1602 32 19

                        8 %

                        79 477

                        09.4251

                        1602 32 11

                        630 EUR/t

                        15 800

                        09.4252

                        1602 32 30

                        10,9 %

                        62 905

                        4B

                        Kartą per metus

                        09.4253

                        1602 32 90

                        10,9 %

                        295

                        Tailandas

                        5A

                        Kas ketvirtį

                        09.4215

                        1602 32 19

                        8 %

                        160 033

                        09.4254

                        1602 32 30

                        10,9 %

                        14 000

                        09.4255

                        1602 32 90

                        10,9 %

                        2 100

                        09.4256

                        1602 39 29

                        10,9 %

                        13 500

                        5B

                        Kartą per metus

                        09.4257

                        1602 39 21

                        630 EUR/t

                        10

                        09.4258

                        ex 1602 39 85 (2)

                        10,9 %

                        600

                        09.4259

                        ex 1602 39 85 (3)

                        10,9 %

                        600

                        Kitos

                        6A

                        Kas ketvirtį

                        09.4216

                        1602 32 19

                        8 %

                        11 443

                        09.4260

                        1602 32 30

                        10,9 %

                        2 800

                        6B

                        Kartą per metus

                        09.4261

                        1602 32 11

                        630 EUR/t

                        340

                        09.4262

                        1602 32 90

                        10,9 %

                        470

                        09.4263

                        1602 39 29

                        10,9 %

                        220

                        09.4264

                        ex 1602 39 85 (2)

                        10,9 %

                        148

                        09.4265

                        ex 1602 39 85 (3)

                        10,9 %

                        125

               Kalakutienos pusgaminiai

                        Šalis

                        Grupės Nr.

                        Administravimo periodiškumas

                        Eilės Nr.

                        KN kodas

                        Muitas

                        Metinis kiekis

                           (tonomis)

                        Brazilija

                        7

                        Kas ketvirtį

                        09.4217

                        1602 31

                        8,5 %

                        92 300

                        Kitos

                        8

                        Kas ketvirtį

                        09.4218

                        1602 31

                        8,5 %

                        11 596“

         (1)  Lengvatinių susitarimų taikymas nustatomas pagal KN kodą su sąlyga, kad sūdyta arba užpilta sūrymu mėsa yra paukštiena, kurios KN kodas 0207.

         (2)  Paruošta antiena, žąsiena, perlinių vištų mėsa, kurios ne mažiau kaip 25 % svorio, bet mažiau kaip 57 % svorio sudaro paukščių mėsa arba subproduktai.

         (3)  Perdirbta antiena, žąsiena, perlinių vištų mėsa, kurios mažiau kaip 25 % svorio sudaro paukščių mėsa arba subproduktai.